#ConstruïmFutur a través de #rutines | Centre Sant Jaume - Fundació Carles Blanch\n#ConstruïmFutur a través de #rutines\nLes rutines són imprescindibles durant l'etapa infantil i juvenil. Donen seguretat i aplanen el camí cap a l'èxit educatiu, personal i vital de cada nen i nena.\nAl Centre Sant Jaume fem pedagogia del quotidià, és a dir, treballem per consolidar certes rutines en infants, joves i famílies en risc d'exclusió social o situació d'alta vulnerabilitat.\nNavegant per les rutines de les persones que han participat al Centre Sant Jaume, descobrim com els ha canviat el seu pas per l'entitat.\nLa rutina de la Zaira i el Barti la marquen els seus dos fills, l’Abraham de 2 anys i l’Isaac de només 3 mesos. Barti és gitano i era un adolescent de 12 anys molt rebel quan va entrar a la UEC del Centre Sant Jaume. No volia estudiar, però després de 4 anys a l’entitat, va canviar el xip i es va treure el graduat. Ara porta un temps treballant com a electricista i fa tot el que pot per passar més temps a casa amb la seva família.\nFes un donatiu i ajuda’ns a construir més i millors #rutines per als infants i joves que venen al Centre Sant Jaume.\nLa rutina de l'Eli depén en gran part de la seva feina com a integradora social en una Llar-Residència per a persones amb discapacitat intelectual. Va arribar al Centre Sant Jaume amb 8 anys i encara que va marxar als 18, sovint ens visita per explicar-nos novetats.\nAra, Elisabeth Capitán somia amb estudiar la carrera d'Educació Social i treballar a una entitat com la nostra.\nLa rutina del Luis Enrique comença molt d'hora al matí. Passeja el seu gos Duky una estona i després agafa el ferrocarril fins a la Universitat Autònoma de Barcelona, on estudia quart de Dret i primer de Criminologia.\nLuis Enrique Vedia Añez va néixer a Bolívia, però va arribar a Badalona quan tenia 8 anys. Amb 16 va aterrar al Centre Obert del Centre Sant Jaume i ara amb 22, es prepara vestir-se la toga negra i convertir-se en jutge.\nLa rutina de l'Adama té molt a veure amb el seu somni de muntar una cadena de restauració de cuina saludable. Nascut a Mali, Adama Doumbia va venir a Badalona quan era només un nen i l’adaptació a la ciutat, la cultura i l’idioma no va ser gens fàcil.\nDiu que al Centre Sant Jaume el van guarir emocionalment. Va estudiar el grau d'Auxiliar d’Infermeria i està treballant a una residència de gent gran, però ara la seva il·lusió és obrir el seu propi negoci i l’estem ajudant a fer-ho possible.


Hisenda envia a les comunitats una proposta de població ajustada, clau per al repartiment del nou finançament | ACN | Madrid | Política | El Punt Avui\nHisenda envia a les comunitats una proposta de població ajustada, clau per al repartiment del nou finançament Hisenda envia a les comunitats una proposta de població ajustada, clau per al repartiment del nou finançament Hisenda envia a les comunitats una proposta de població ajustada, clau per al repartiment del nou finançament Hisenda envia a les comunitats una proposta de població ajustada, clau per al repartiment del nou finançament + Hisenda envia a les comunitats una proposta de població ajustada, clau per al repartiment del nou finançament E-mail\nMadrid - 3 desembre 2021 22.21 h\nMontero proposa que les variables de sanitat i educació tinguin un major pes en el càlcul del repartiment\nLa ministra insta el PP a negociar la reforma i li demana que abandoni l’actitud “frontista”\nLa ministra d'Hisenda, María Jesús Montero, en una intervenció al Congrés EFE.\nHisenda envia a les comunitats una proposta de població ajustada, clau per al repartiment del nou finançament Hisenda envia a les comunitats una proposta de població ajustada, clau per al repartiment del nou finançament Hisenda envia a les comunitats una proposta de població ajustada, clau per al repartiment del nou finançament Hisenda envia a les comunitats una proposta de població ajustada, clau per al repartiment del nou finançament Hisenda envia a les comunitats una proposta de població ajustada, clau per al repartiment del nou finançament E-mail\nLa ministra espanyola d’Hisenda, María Jesús Montero, ha enviat aquest divendres a les comunitats autònomes de règim comú una proposta de càlcul de la població ajustada, que és la clau del nou sistema de finançament.\nLa població ajustada determina el repartiment dels recursos en funció de les circumstàncies demogràfiques, socials o territorials. L’enviament del document marca l’inici del debat de fons sobre els criteris que regiran el nou model de finançament que l’executiu espanyol vol acordar en els pròxims mesos. El document planteja que les variables de sanitat i educació tinguin un major pes en el càlcul del repartiment i també introdueix canvis en les variables correctives de caràcter geogràfic i demogràfic com la dispersió o la despoblació.\nL’executiu espanyol assegura en una nota que un cop enviat el document s’obrirà un “diàleg multilateral” que suposarà “un canvi respecte a reformes de models anteriors”. Ara, segons Hisenda, el document “rebrà aportacions i observacions de tots els territoris” a partir d’ara i al llarg del mes de gener. El document neix fruit de les tasques prèvies de la Comissió d’Experts i del Comitè Tècnic Permanent d’Avaluació, fet que “significa que s’ha tingut en compte l’opinió de les Comunitats Autònomes que han participat en aquests fòrums”.\nEl ministeri considera que la població ajustada “és la variable més representativa de les necessitats de despesa”, tot i que també “entén que cal millorar la fórmula de càlcul i repartiment per tipologia de despesa”. “Actualment es disposa de més i millors dades estadístiques que quan es va aprovar el model vigent al 2009”, sosté, “i per tant és possible apostar per un càlcul de població ajustada més realista, sofisticat i amb més estratificació”.\nEl document, de 240 pàgines, inclou un examen exhaustiu de múltiples variables que es podran tenir en compte, i argumenta els motius tècnics que porten a elegir unes en comptes d’unes altres. En concret, segons Hisenda, s’ha analitzat indicadors bàsics sobre les necessitats de despesa de les comunitats en sanitat, educació i serveis socials, així com la despesa en altres serveis autonòmics.\nSegons el govern espanyol, l’objectiu del document “és obrir un debat lleial, rigorós, que superi la dialèctica de comunitats guanyadores i perdedores” i que “aposti per un model racional on conflueixin els interessos de totes les comunitats”.\nBaixar dels “escenaris de màxims”\nEn declaracions als mitjans, Montero ha reconegut que en matèria de finançament autonòmic “no hi ha res fàcil” perquè “cada territori aspira a un escenari de màxims, del qual ha de baixar”.\nA més, ha reconegut que el nou sistema de finançament “només serà possible si el PP surt del frontisme”. La titular de la cartera d’Hisenda ha recordat que sempre ha defensat negociar el nou sistema amb el PP. “Hi ha altres alternatives però vull negociar amb el PP perquè el sistema tingui continuïtat”. Per això ha demanat al partit de Pablo Casado que abandoni l’actitud frontista.\nCanvis respecte l’anterior model\nEl nou model de població ajustada planteja incrementar el pes de la despesa sanitària en la ponderació, que passaria de representar el 38% a representar el 40-45% de les variables poblacionals. L’indicador actual divideix les edats en set trams en què s’apliquen uns coeficients que reflecteixen els costs de la sanitat en funció de l’edat dels beneficiaris. La nova proposta implica passar a 20 grups d’edat la qual cosa permet “precisar molt més el cost real sanitari”. També actualitza els coeficients aplicables tenint en compte la distribució de la despesa dels serveis hospitalaris, atenció primària, farmàcia o pròtesis, entre altres.\nHisenda proposa augmentar el pes de l’educació fins al 25-30% –actualment és del 20,5%– i incloure en el càlcul etapes acadèmiques com la universitària o la Formació Professional. El pes de l’educació no universitària seria del 75-80%. Pel que fa als serveis socials, el nou model planteja dividir en dues franges el padró de majors de 65 anys. Un tram de 65 a 79 anys i un de majors de 80 per a una “millor adaptació a la realitat d’aquesta despesa”.\nDins la variable de serveis socials, els majors de 65 anys pesarien entre un 80 i 90% i els aturats entre un 10 i un 20%. Del total de la població ajustada, aquesta variable representaria entre un 6 i un 10%. Actualment té un pes del 8,5%. L’última variable que té en compte el model, sobre la resta de serveis, es reduiria del 30 a entre el 18 i 22% en la ponderació. Hisenda ha decidit mantenir l’estructura actual d’aquesta variable que té en compte la població total empadronada.\nVariables correctives de repte demogràfic\nEl model inclou variables correctives per garantir una adequada prestació de serveis en autonomies en què incideix especialment el repte demogràfic. El pes d’aquestes variables seria d’entre el 3 i el 4% –actualment és del 3%. La nova proposta manté la variable de superfície –quilòmetres quadrats de la comunitat– així com la dispersió –en què Hisenda fa dues propostes per avaluar-la– i la insularitat.\nEl document enviat a les autonomies també proposa introduir la variable de despoblament i contempla diverses fórmules, una d’elles és tenir en compte la població necessària perquè cada província assoleixi la densitat mitjana –sense incloure poblacions de més de 75.000 habitants– la qual cosa “permet reforçar el resultat de les comunitats més despoblades”.\nUna altra de les novetats és que incorpora la variable lligada als costos fixos o a les economies d’escala. Aquest factor podria afectar les set autonomies amb menys població i que, per tant, tenen més dificultats en aquest aspecte.


La seva introducció pràctica presenta encara un seguit de dificultats i requereix superar les limitacions actuals a través d’un coneixement més profund de la temàtica.\nEl model europeu de separació vertical entre la gestió de la infraestructura ferroviària i l’operació exigeix la introducció de cànons d’accés a la infraestructura que, segons la legislació europea, han d’estar basats en el cost marginal del seu ús. Així mateix, es promou la introducció de cànons ambientals que permetin internalitzar” els costos externs dels impactes generats pel ferrocarril o bé mecanismes d’incentius en forma de bonificació en cas que la resta de modes de transport no disposin d’una tarifació comparable en matèria ambiental. Aquests esquemes tarifaris haurien de permetre la introducció de millores tecnològiques i/o canvis operatius que necessiten incentius econòmics pel fet que impliquen increments de costos tant d’inversió com operatius.\nTanmateix, la implementació pràctica de cànons ambientals en el sistema ferroviari presenta encara un seguit de dificultats. Probablement la més evident és que, malgrat els nombrosos estudis sobre valoració dels costos ambientals del transport, els resultats per al ferrocarril presenten una elevada dispersió, així com també un nivel de desagregació insuficient per a transferir aquests costos a esquemes de tarifació que introdueixin incentius eficaços. A més, la implementació de la necessària diferenciació tarifària en matèria ambiental requereix un sistema de control i gestió que, depenent del cas, podria implicar uns costos de transacció excessius.\nD’altra banda, en un mercat de competència imperfecta i amb elevades rigideses operatives com és el ferroviari, l’operador pot respondre transferint gran part del cànon ambiental a la tarifa de l’usuari final, fet que desincentiva la reducció d’externalitats ambientals. Una altra dificultat important és l’assignació de costos externs entre els diferents agents que formen part de la cadena de generació de l’impacte ambiental. El cas d’un tren amb tracció dièsel que opera en una línia no electrificada n’és un clar exemple. El gestor de la infraestructura hauria de tenir incentius per electrificar la línia, i l’operador ferroviari per reduir el consum de combustible i el factor d’emissions, però segons com es gravi el cost extern sobre cada un d’ells s’estarà sobrevalorant l’impacte en qüestió o bé desincentivant la inversió per part de l’un o de l’altre.\nEn aquest context, la introducció de cànons ambientals en els sistemes ferroviaris dels diferents estats membres és encara incipient. En països com Suècia, Suïssa o Finlàndia es grava el cost extern de la contaminació atmosfèrica generada pels vehicles de tracció dièsel. Es constata en aquest cas que de nivells de diferenciació tarifària creixents, com és el cas de Suècia, en resulten incentius més eficaços al mercat. Altrament, en matèria de soroll ferroviari, diversos països, com ara Alemanya, Suïssa o els Països Baixos, han implementat bonificacions dins del cànon ferroviari que incentiven la substitució de les sabates de fre de ferro colat en vagons de mercaderies, ja que són una font important de soroll. En aquest cas, però, no es pot parlar pròpiament d’un esquema d’internalització de costos externs, ja que la tarifa es fixa com a compensació temporal pel sobrecost que representa una actuació en particular. L’extensió de l’aplicació de cànons ambientals en el sistema ferroviari necessita, per tant, superar les limitacions actuals a través d’un coneixement més profund de la temàtica.\n← Com va ser la construcció de la Presa de Susqueda?\nTercer carril ferroviari, solució o problema? →


A tocar del cel – TARTER DE LLIBRES\nTítol: A tocar del cel: 50 ermites i santuaris de muntanya de Catalunya\nA tocar del cel, moltes ermites del nostre país busquen apropar-se a Déu. En aquest llibre trobareu una vintena d’itineraris per fer a peu i en cotxe que us permetran visitar diferents ermites i santuaris repartits per tot el territori català. A més, s’hi inclou un capítol final amb una trentena més d’ermites, classificades per comarques, que també convida a la descoberta. Es tracta d’un llibre imbuït d’una certa espiritualitat que, de ben segur, us permetrà escoltar les històries sorprenents dels ermitans de cada santuari sobre les llegendes, la fundació i altres anècdotes al voltant del lloc (font: el llibre).\nDestaquem: l’ermita de Sant Quirc de Durro (Alta Ribagorça), l’ermita de Sant Salvador del Bosc (Pallars Jussà), el santuari de la Mare de Déu de la Muntanya i l’ermita de Santa Eulàlia d’Alendo (Pallars Sobirà). També hi ha informació sobre el Santuari de la Mare de Déu d’Arboló, l’ermita de la Mare de Déu de la Roca, de la Mare de Déu de les Neus, i el santuari de la Mare de Déu de la Muntanya.\nNovembre 24, 2018 Desembre 12, 2018 tarterdellibres2018, Ermites, Santuaris\nAnterior Entrada anterior: En el mismo río de Heráclito\nSegüent Entrada següent: Fungus\n2010 2011 2012 2013 2014 2015 2016 2017 2018 2019 Ajuntament de Tremp Alta Ribagorça Art romànic Associació d'Amics de Sant Miquel del Pui Autobiografia Casa del Sol Naixent Centrals hidroelèctriques Centre d'Estudis d'Isona i Conca Dellà Cinema Conca de Tremp Consell Cultural de les Valls d'Àneu Contes infantils Cuina Descripcions i viatges Dialectes Ecomuseu de les Valls d'Àneu Excursionisme Falles Fauna Ferran Rella Garsineu Geografia Geologia Geoparc Guerra civil Història IDAPA Isona Isona i Conca Dellà Itineraris Joves La Pobla de Segur Literatura Llegendes Llorenç Sànchez i Vilanova Maria Barbal Montsec Museu Hidroelèctric de Capdella Música Narrativa Natura Núria Garcia Quera Opinió Paleontologia Pallars Pallars Jussà Pallars Sobirà Pallarès Parc Nacional d'Aigüestortes i Estany de Sant Maurici Parc Natural de l'Alt Pirineu Pedra de tartera Pep Coll Pirineus Poesia Premis literaris Ramaderia Relats personals Salàs de Pallars Sisco Amorós Traduccions Tremp Turisme Vall d'Àneu Vall de Boí Vall Fosca\nArticle de revista (92)\nCapítol de llibre (25)\nCatàleg d'exposició (15)\nPublicació periòdica (35)\nRecurs digital (86)\nTreball de recerca (12)\nAigua i flors alpines a les valls després del desgel\nCrits de reclam a la reserva de Boumort\nEl dolor salvatge\nUna mirada distinta al Valle de Boí y a la Alta Ribagorza\nPoetes de Ponent\nXI Jornades Inves Jove


Maig, 2007 | Compromís pel Puig\nGràcies per votar BLOC-EU\nGràcies a tots i a totes els que han confiat en el nostre projecte. Gràcies a tots els nostres votants. Des del Bloc-Esquerra Unida Compromís pel Puig volem deixar constància que els vots que hem rebut serviran per garantir un…\nVolem debat, no manipulació\nEstos dies està circulant un manifest que critica l’amenaça urbanística que plana sobre el nostre poble i demana a la gent que s’informe abans de votar. Un manifest que la gent del Bloc-Eu Compromís pel Puig subscrivim fil per randa…\nLa cosa no ha quedat clara del tot, però finalment farem el míting de campanya el dia 24, dijous, a les 20:30, a la Plaça Marià Benlliure. Mamen Gimeno, veïna del Puig i candidata al Parlament Valencià per la llista…\nNo ens mereixem polítics així\nDiuen que una imatge val més que mil paraules, però en este cas unes poques paraules valen més que tots els Telenotícies de Canal 9 junts. Atenció al que li diu el president provincial del PP, Alfonso Rus, als militants…\nT’esperem! Míting de campanya: dijous, 24, a La Marina.\nPropostes i denúncies. BLOC-EU Compromís pel Puig es caracteritza per la coherència en les seues propostes: diem el que defensarem. I no renunciem al nostre treball en la legislatura que ara acaba. SOM L’ÚNIC GRUP MUNICIPAL QUE SEMPRE HA TINGUT EL…


Les institucions fiscalitzadores renoven la col·laboració en la gestió de la informació sobre comptes, contractes, convenis i control intern de les entitats\nPalma, dimarts 25 de febrer de 2020\nAvui dematí, els presidents del Tribunal de Comptes i dels Òrgans de Control Extern de les comunitats autònomes han firmat, a la seu del Tribunal de Comptes, un conveni per renovar la col·laboració en l'ús de la Plataforma i del Portal de Rendició de Comptes de les Entitats Locals, com a instruments per millorar el control i promoure més transparència sobre els comptes generals i la gestió de les entitats locals.\nLa Plataforma de Rendició de Comptes de les Entitats Locals és una aplicació web que utilitzen les entitats locals per remetre telemàticament tota la informació obligatòria relativa als comptes generals, els contractes, els convenis i en matèria de control intern.\nAquesta Plataforma constitueix un model d'èxit per promoure la millora de la rendició de comptes i d'una altra informació rellevant, així com perquè la verifiqui i fiscalitzi, conforme a paràmetres homogenis, el conjunt d'Institucions de Control Extern que hi participen.\nEl Portal de Rendició de Comptes <www.rendiciondecuentas.es>, per la seva part, proporciona a la ciutadania informació sobre les entitats locals i l'estat de la seva rendició de comptes, així com sobre el seu contingut, la qual cosa contribueix a una transparència més gran respecte dels esmentats comptes i de la gestió del sector públic local.\nLa Plataforma de Rendició de Comptes, que duu en funcionament des de l'any 2007, va ser pionera en la implantació d'eines informàtiques per retre comptes de les entitats locals i es troba en evolució permanent, atén les noves necessitats d'informació que la normativa exigeix a les entitats locals, i s'hi adapta. Així, dels darrers desenvolupaments incorporats a la Plataforma destaca la implantació d'un mòdul específic en matèria de control intern, que incorpora les principals novetats produïdes en aquest àmbit, derivades del Reial decret 424/2017, de 28 d'abril, pel qual es regula el règim jurídic del control intern a les entitats del sector públic local. En especial, en destaca la utilització perquè els titulars dels òrgans de la Intervenció local remetin els fets que puguin ser constitutius de responsabilitat comptable, per traslladar-los a la Secció d'Enjudiciament del Tribunal de Comptes.


Un estudi revela que el coronavirus es frena a partir dels 15 graus de temperatura mitjana - Altaveu el diari digital d'Andorra\nUn estudi revela que el coronavirus es frena a partir dels 15 graus de temperatura mitjana\nL’informe, realitzat pel Servei Meteorològic de Catalunya i l’Hospital Clínic amb dades de diferents països estableix que, a més de 20 graus, l’expansió cau un 50%\n30/04/2020 (13:15 CET)\nL'agost del 2018 es va arribar als 32 graus en alguns punts d'Andorra\nUn estudi realitzat conjuntament entre el Servei Meteorològic de Catalunya i l’Hospital Clínic dona certa esperança de cara a l’evolució de la crisi del coronavirus. Entenen que les condicions climàtiques dels propers mesos, especialment les de temperatura, podrien ajudar a frenar l’epidèmia, tot i que avisen que no es podran descuidar els hàbits sanitaris, evitar el contactes o la mateixa capacitat de resposta del sistema de salut. L’informe, però, apunta que el patogen baixa la seva capacitat de difusió a partir dels quinze graus centígrads.\nEn concret, la màxima probabilitat d’expansió del virus es dona en la franja de temperatura mitjana d’entre tres graus negatius i quinze. A partir d’aquesta dada i fins als vint, la capacitat de contagi baixa de forma clara i, de fet, per sobre dels vint, davalla fins a la meitat.\nSi això és correcte, és evident que l’arribada de la calor i la proximitat de l’estiu pot jugar a favor de la contenció del coronavirus. A Andorra, però, encara trigarà un temps a donar-se aquestes condicions climàtiques. Per exemple, la mitjana de temperatura de maig a l’estació de la central de FEDA se situa entre els 10 i els 14 graus. Al juny entre els 15 i el 20, tot i que l’any passat va ser especialment càlid.


Conferència Quaresmal de la Unitat d'Acció Pastoral (UAP) de l'Arxiprestat Baix Urgell-les Garrigues | Bisbat de Lleida\nInici » Conferència Quaresmal de la Unitat d'Acció Pastoral (UAP) de l'Arxiprestat Baix Urgell-les Garrigues\nde l'equip pastoral, Mn. Jaume Melcior, rector de la parròquies de Bell-lloc d'Urgell i els Alamús.\nMn. Melcior va basar la seva xerrada en diversos punts: la Quaresma en l'Any de la Fe i la renúncia del Papa Benet XVI. Va explicar de manera molt gràfica l'entrada a la Quaresma, basant-se en l'Evangeli del dimecres de Cendra, portal de la pròpia Quaresma.\nTres són els puntals: la pregària, la humilitat i el sacrifici. També es referí a la comunió que hi ha entre tots els membres eclesials, Papa, jerarquia, religiosos i laics, i a la necessitat de més rigor en la expressió de la nostra fe.\nAixí mateix, es referí a la Verge Maria com a mestra de la Fe i advocada nostra. En el capítol de la renúncia del sant Pare Benet XVI, destacà la seva gran humilitat. Precisament –digué-, d’aquesta humilitat li venia la saviesa del seu mestratge i ensenyament, purificant la fe i donant-li una altra dimensió.\nExplicà varies anècdotes del Sant Pare, destacant el seu últim gest: en lloc de retirar-se a descansar, es retira a un lloc de clausura, dedicat a la oració. Acabada la conferència i de manera escrita, la concurrència li adreçà diverses preguntes que Mn. Jaume anà contestant de forma oberta i amena.\nCal destacar-ne una, referida a la realitat dels joves en relació a l’Església. Ell, al contestar-la, va fer una reflexió dient que els joves reflectien les senyals que rebien dels més grans. Per tant, si veuen una fe a mitges tintes dels grans, com l'havien de tenir ells?\nRecordem que a cada temps litúrgic la UAP organitza dues conferències-reflexions; així doncs, la segona, dedicada al temps quaresmal, es prevista pel diumenge 10 de març, a les 5h de la tarda, a la població d'Artesa de Lleida.\nSerà a càrrec de l'arxipreste de Baix Urgell-les Garrigues, Mn. Daniel Gómez.


Morera augura un històric resultat municipal i encoratja a les bases del BLOC a treballar pel triomf electoral de Compromís – Més-Compromís\nEl BLOC ha celebrat hui el seu Consell Nacional en la ciutat de València on s’ha aprovat, entre d’altres acords, les candidatures a les Corts Valencianes, el pressupost de campanya i la derrama electoral que es farà entre els militants de la formació nacionalista per fer front a la campanya. També, s’ha aprovat per unanimitat el protocol electoral de la coalició, el protocol municipal, el programa nacional i el programa marc municipal.\nEl secretari general de la formació, Enric Morera, considera que la sessió de hui, “ha estat molt productiva i la presa d’acords per unanimitat, demostra la força i la unitat del BLOC per assolir un gran triomf electoral de Compromís en les eleccions autonòmics i també en l’àmbit municipal”.\nÉs en eixe apartat local on Morera ha assegurat que està convençut que Compromís, “traurà un grandíssim resultat municipal i això serà fruit del treball de moltíssimes persones perquè anem a tindre una xarxa de treball en el territori de milers de persones treballant en eixes campanyes locals, un fet que mai havia passat en el valencianisme i per això el resultat serà molt bo”.\nMorera ha assegurat que eixe resultat local, “és perquè tenim uns valors, perquè tenim gent molt preparada, que ha treballat i que treballa molt pels seus municipis, perquè donen la cara, no s’amaguen i anem a fer una campanya amb propostes en positiu, amb idees per ajudar a eixir a la nostra gent de la situació en la que ens han deixat les polítiques dels grans partits”.\n←Morera diu que 2019 ha de ser la data definitiva per acabar amb els peatges al territori valencià\nMorera assegura que RTVV reobrirà el 9 d’Octubre de 2015→


TANCAT [ATENEUS I ACTUALITAT] Perspectiva de gènere en el pensar dels Ateneus - (TANCAT) Debats - 6è CONGRÉS D’ATENEUS DE CATALUNYA - Participa AteneusCAT\n“Cal incorporar la perspectiva de gènere en el disseny i implementació de les activitats i en l’atribució de responsabilitats en els òrgans de govern, per tal d’evitar l’exclusió, sovint involuntària, de certs col·lectius, molt sovint el de les dones, i el biaix en el desenvolupament de noves activitats i en l’elaboració de discurs.”\nDe la mateixa manera que amb la variable edat, també cal una revisió pel que fa a la variable gènere dintre dels perfils que més freqüenten les entitats i ateneus, així com els membres de les seves juntes. Veiem que l’any 2009 no es va posar massa èmfasi en aquest punt i que, en el 6è Congrés, caldria donar-li més pes.\nEn els anuaris que s'han elaborat des de la federació d'Ateneus de Catalunya es veu reflectit que en cap moment el nombre de dones participants en les juntes directives ha superat, ni tan sols igualat, el nombre d'homes. Pot ser interessant fer una reflexió i anàlisi al voltant d'aquest fet i, a la vegada, veure de quina manera es pot incorporar una perspectiva de gènere en pensar dels ateneus que asseguri la igualtat de possibilitats de participació i implicació tant per homes com per dones.\nPer què es dóna la situació que es descriu en el text?\nQuins aspectes poden necessitar modificacions per considerar que s’inclou la perspectiva de gènere als ateneus?\nQuines mesures es poden incorporar per formalitzar la representació paritària a les juntes dels ateneus?


ASSOLIM LES TEVES METES\nTot el que necessites per l'èxit del teu esdeveniment és aquí.\nTot pel teu esdeveniment esportiu\nT’ajudem a preparar la teva competició i a complir amb els requisits tècnics.\nPlataforma integral de gestió. Administra la informació del teu esdeveniment, crea formularis d’inscripció i realitza pagaments de forma segura.\nMesurament precís de marques amb l’última tecnologia.\nFem dorsals personalitzats amb el material de subjecció que triis. Dissenyem publicitat, senyalització, acreditacions i elements de seguretat.\nComunicació 360 graus pel teu esdeveniment: notes de premsa, material promocional, campanyes d’email, màrqueting i social media…\nPromociona l’esdeveniment amb vídeos de curta durada. Capta participants amb impactants anuncis audiovisuals que es viralitzen ràpidament a les xarxes sociales.\nDesperta l’interès pel teu aconteixement amb una simulació en vídeo del recorregut en 3D.\nEl millor màrqueting\nper a augmentar la teva audiència\nSi no et veuen, no existeixes. Gestionem la comunicació del teu esdeveniment i construïm la teva imatge de marca. Aconsegueix més inscripcions, guanya més participants satisfets pel següent esdeveniment i un retorn més important de la inversió.\nTreballem amb les companyies més grans per a oferir-te les millors assegurances de responsabilitat civil, accidents, contingències i cancelacions.\n“La repercussió de l’anunci que ens va fer Gotzam es va convertir en inscripcions. Gràcies a això, vam poder fer una donació de 1.485€ a la investigació contra el càncer de mama.”\nOrganitzador de la BTT La Força Xtrem\nUneix-te als més de 7.000 esdeveniments esportius en gotzam.com\nDes del nostre portal gotzam.com, podràs donar d’alta el teu esdeveniment i definir tota la informació perquè els esportistes et trobin fàcilment.\nCrea el teu esdeveniment en menys de 5 minuts


L'Espanyol vol guanyar l'Atlètic de Madrid abans de jugar la final de la Copa del Rei\nL'Espanyol jugarà d'aquí a nou dies la final de la Copa del Rei a Madrid davant el Saragossa, però abans, diumenge que ve, els blanc-i-blaus tenen una altra final a la Lliga contra l'Atlètic de Madrid. I és que guanyar els madrilenys no només els donaria tres punts molt importants, sinó una bona dosi de moral per jugar la final de la copa, que falta els fa. L'Espanyol ha tingut des que es va classificar per a la final de la Copa quatre partits per intentar sentenciar la Lliga, però no ho ha aconseguit, per la qual cosa la intenció d'arribar a Madrid amb tranquil·litat no serà del tot possible, tot i que si diumenge guanyen ho aconseguiran en part.\n04/04/2006 - 00.00 Actualitzat 05/04/2006 - 13.29\nEls blanc-i-blaus es veuen abocats a aquesta situació a la Lliga per culpa dels mals resultats obtinguts en els partits jugats a casa. D'aquí al final del campionat queden quatre partits més a Montjuïc i Gorka veu imprescindible puntuar en tots si no volen patir més.\nUn altre dels problemes que arrossega l'Espanyol és la falta de gol. L'equip de Lotina és un dels menys golejadors de la categoria. Com a prova, en les tres últimes jornades només ha marcat un gol, per bé que també només n'ha encaixat un.\nL'equip blanc-i-blau ha tingut jornada de descans i dimecres tornarà als entrenaments a la Ciutat Esportiva de Sant Adrià de Besòs.


Club Futbol Sala Sant Climent: Jornada 8 (Femeni): CFS Sant Climent 5 - 3 U.D Miami FSF Mollet\nJornada 8 (Femeni): CFS Sant Climent 5 - 3 U.D Miami FSF Mollet\nEl passat dissabte 30 de novembre, al Poliesportiu de Sant Climent es van enfrontar el CFS Sant Climent i el U.D Miami FSF Mollet en el partit corresponent a la jornada 8 del campionat de la Lliga Nacional Femenina. Les climentones es van mostrar superiors al llarg del partit i es van posar 3-0, però les de Mollet van lluitar fins aconseguir empatar el partit, l’equip local va reaccionar i va posar el 5-3 final al marcador.\nL’equip local va sortir a la pista amb moltes ganes i va gaudir de varies ocasions de gol, fruit d’aquestes, va arribar el primer gol del partit, obra de Dei en els primers minuts. Les de Mollet van seguir fent el seu joc però s’apropaven poques vegades a la porteria defensada per Belén. Els minuts passaven i el marcador seguia 1-0, el partit s’estava ralentint i cap dels dos equips aconseguia marcar: Miami Mollet no trobava el gol de l’empat i les climentones el gol de la tranquil·litat. Així doncs, amb aquest resultat van marxar al descans.\nA la segona part, les de Sant Climent van sortir a “matar” el partit i les visitants buscaven el gol de l’empat. Julia i Dei, per segona vegada, van ser les autores dels gols tranquil·litzadors per l’equip local, posant el 3-0 l’electrònic. Quan semblava que les noies de Sant Climent tenien el partit controlat, les de Mollet es van animar i van aconseguir inaugurar el seu marcador mitjançant Inés. Minuts desprès, tornarien a sorprendre a Belén retallant distàncies fent el 2-3, també obra d’Inés.\nAquests dos gols van fer que les locals tinguessin nervis i es despistessin, Fruit d’aquests moments de confusió, Inés va aprofitar per empatar el partit i rubricar el seu “hat-trick”. No obstant, les de Sant Climent van reaccionar ràpid i van anar a per totes per aconseguir els tres punts que veien quasi a la butxaca amb el 3-0. Va ser llavors quan va tornar a aparèixer Julia per posar a les locals per davant en el marcador de nou. Els ànims desprès d’aquest gol van ser brutals i Carla, va fer el definitiu 5-3 materialitzant una bona contra.


Kristinas Bed & Breakfast Östhammar Suècia - Ofertes d'hotels amb els MILLORS DESCOMPTES EN LÍNIA\nTrastgatan 1B, Osthammar, Östhammar, Suècia, 74236 - Veure al mapa\nTant si es tracta d'un viatge de plaer com si és de negocis, Kristinas Bed & Breakfast és una elecció d'allotjament magnífica quan visiten Östhammar. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Kristinas Bed & Breakfast, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen instal.lacions per a minusvàl.lids, instal.lacions de barbacoa.\nL'ambient de Kristinas Bed & Breakfast es reflexa en cada habitació. calefacció, balcó/terrassa, insonorització, ventilador, aparell de televisió LCD/pantalla de plasma són només algunes de les comoditats a la vostra disposició. L'hotel ofereix una excelent varietat d'instal.lacions d'oci, incloent parc infantil, jardí. Kristinas Bed & Breakfast és una elecció inteligents per a viatgers a Östhammar, i ofereix una estada relaxant i sense molèsties.\nTots els tipus de viatgers (35) Parelles (23) Viatgers en solitari (8) Famílies amb infants petits (1) Grups (3)


Leo Messi, a la caça del Pitxitxi - FC Barcelona\nHomeFutbolPrimer EquipNotíciesLeo Messi, a la caça del Pitxitxi\nLeo Messi, a la caça del Pitxitxi\nEl crac argentí suma 26 dianes a la Lliga, dues menys que Cristiano Ronaldo i una menys que Diego Costa\nMessi, a la falta del gol / FOTO: MIGUEL RUIZ-FCB\nLeo Messi torna a optar al Pitxitxi un any més. Tot i perdre’s un total de set partits per lesió a la primera volta (Màlaga, Valladolid, Granada, Athletic Club, Vila-real, Getafe i Elx) el crac argentí ha recuperat el terreny perdut i s’ha acostat als dos màxims golejadors de la Lliga, Cristiano Ronaldo (28 gols) i Diego Costa (27). Messi en porta ara 26.\n18 gols en 13 partits\nEl ‘10’, titular en els últims 15 compromisos de Lliga, està en ratxa. Ha signat un total de 18 gols en els darrers 13 partits de la competició, registres que li han permès apropar-se molt als davanters de Madrid i Atlètic, força allunyats del crac argentí cap al mes de gener. A falta de quatre jornades -cinc per al Madrid- la lluita pel Pitxitxi està més oberta que mai.\nEn aquest sentit, també la Bota d’Or està per decidir. A hores d’ara, comanda la classificació Luis Suárez, del Liverpool, amb 30 gols i 60 punts. Ronaldo (28 gols i 56 punts), Diego Costa (27 gols i 54 punts) i Messi (26 gols i 52 punts) són els altres aspirants.\nA 10 de Zarra\nAquest esprint final de Messi també ha servit per reduir les distàncies amb Telmo Zarra, exjugador històric de l’Athletic Club i màxim golejador de la història de la Lliga amb 251 gols. El davanter blaugrana, amb 241, segueix retallant diferències. Si manté el seu ritme golejador, tot apunta que podria superar-lo entre el final d’aquest curs i l’inici del següent.


Detinguts a Alcarràs per dos robatoris a Lleida - Actualitat - Altanto!! Revista\nAitona ajuntaments DAAM Festa Major Mossos d'Esquadra sindicat agrari mobilitzacions ciutadanes Soses Torres de Segre Massalcoreig Partits polítics Generalitat futbol agricultura, fruticultura, ramaderia Catalunya crisi econòmica Unió Pagesos empreses centres educatius Alcarràs Seròs Lleida delictes festes i celebracions handbol\nDetinguts a Alcarràs per dos robatoris a Lleida\nEls Mossos d'Esquadra van detenir aquest dimarts a Alcarràs dos homes de nacionalitat marroquina, Noureddine B, de 25 anys i veí de Lleida, i Hassan B, de 21 anys i veí de Tortosa (Baix Ebre), com a presumptes autors de dos delictes de robatori amb força a l'interior d'un establiment comercial.\nLes detencions són el resultat d'una investigació iniciada el passat mes de març, per dos robatoris en una mateixa botiga d'electrònica a l'eix comercial de Lleida. El primer robatori va tenir lloc el 19 de març i es van sostraure una trentena de telèfons mòbils de l'aparador de l'establiment, després de fracturar-lo. El segon robatori es va produir el 27 de març. Els autors van trencar també el vidre de l'aparador i van sostraure 14 càmeres fotogràfiques digitals. Segons la denúncia, el valor dels objectes sostrets i els danys causats en ambdós casos supera els 10.000 euros.\nLa investigació també ha permès relacionar Noureddine B amb set delictes de robatori amb força a l'interior de diversos vehicles, comesos entre els dies 5 i 15 del passat mes de març a la Zona Alta de Lleida.\nEls detinguts, que tenen nombrosos antecedents per delictes contra el patrimoni, passaran properament a disposició judicial davant del jutjat d'instrucció en funcions de guàrdia de Lleida.\nMés notícies sobre " delictes , Lleida , Mossos d'Esquadra , robatoris , successos "


Villa Ginepri Arzachena Itàlia - Ofertes d'hotels amb els MILLORS DESCOMPTES EN LÍNIA\nVeure tots els 84 allotjaments a Arzachena.\nFermata Surrau, Arzachena, Itàlia - Veure al mapa\nMés informació sobre Villa Ginepri\nAl visitar Arzachena, vosté es sentirà com a casa a Villa Ginepri, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nVilla Ginepri ofereix un servei impecable i compleix amb totes les exigències dels més experimentats viatgers. L'hotel ofereix instal.lacions de barbacoa per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Villa Ginepri és una selecció idònia per a la vostra estada a Arzachena.


Junqueras: "La sentència no ens aproparà a la solució, sinó tot el contrari"\nEl president d'ERC diu a Colau que els republicans en cap cas governarien amb la dreta "més reaccionaria i nacionalista" en referència a Valls\nper ACN 14 de juny de 2019 12:18\nEl líder d'ERC, Oriol Junqueras, manté la mà estesa al diàleg i defensa que la sentència no aproparà la solució sinó "tot el contrari". Així ho ha afirmat en una entrevista per escrit a Tele 5. En aquest sentit, Junqueras ha afegit que si algú creu que condemnant a 25 anys de presó se solucionarà alguna cosa, "no entén res de res". Pel que fa als pactes postelectorals a l'Ajuntament de Barcelona retreu a l'alcaldessa en funcions, Ada Colau, que accepti els vots de l'ex-primer ministre Manuel Valls. "Nosaltres en cap cas i cap circumstància governaríem amb la dreta més reaccionaria i nacionalista. No basem la nostra política en l'odi i la venjança", ha assegurat.\nJunqueras ha reiterat la seva aposta per la mà estesa i ha retret al president del govern espanyol, Pedro Sánchez, la seva actitud. "Nosaltres no som els que ens aixequem del diàleg per una manifestació ultra a Colón. No som els que denunciàvem els cops de la política de l'1 d'octubre i vam canviar d'opinió quan vam arribar al govern. I tot i així, seguim amb la mà estesa perquè aquest conflicte polític s'ha de resoldre amb diàleg i política i no des dels tribunals", ha argumentat. Preguntat per les paraules del fiscal, que l'ha qualificat de "motor principal de la rebel·lió", Juqueras s'ha descrit com un "home de pau" i ha qualificat de "ridícules" aquestes acusacions i una mostra de la politització del judici. Segons Junqueras, el que es pretén es escapçar el moviment independentista i, segons ha afegit, "l'únic que faran és produir l'efecte contrari".\nEn referència als pactes postelectorals a l'Ajuntament de Barcelona i la possible aliança entre Ada Colau i el PSC amb els vots de Valls, Junqueras ha estat contundent en afirmar que ERC en cap cas governarà amb el suport de la dreta "més reaccionaria i nacionalista". Aquella dreta que, segons diu, no va dubtar a donar suport al 155 i "menyscabar" l'autogovern de les institucions catalanes. "Nosaltres no basem la nostra política en base a l'odi i la venjança. Sempre prenem les decisions en funció del que creiem que és el millor per al poble de Catalunya", ha conclòs.\nJunqueras també ha defensat que ser pres i diputat és compatible ja que té "tots els seus drets polítics intactes" i, segons ha recordat, ha guanyat unes eleccions a Catalunya amb un milió de vots en referència a les eleccions del 28-A. No hi ha cap motiu, segons Junqueras, perquè el Congrés l'hagi suspès de diputat i ha afegit que la normalitat no impera a Espanya. "La democràcia viu mals moments a l'estat espanyol", conclou.


Líbia, dividida i armada | Directa\nLíbia, dividida i armada\nEl país acaba pràcticament amb la presència d’Estat Islàmic, però s’hi mantenen vigents els conflictes sorgits de la transició post Gaddafi. Els líders de Tòbruk i Trípoli es consideren els governants legítims\nEl 19 de setembre, els quioscos es despertaven amb un d’aquells titulars que fan fressa als mitjans. “La policia tem que Estat Islàmic utilitzi Líbia per ‘atacar Al-Àndalus’”, encapçalava El Mundo a la portada. L’acompanyava un editorial que afirmava que el terrorisme islàmic era l’amenaça més gran per a Europa i un article que destacava que, “arran de les bones perspectives [d’Estat Islàmic] de consolidar-se a la regió”, l’enclavament islamista a Líbia suposava una “plataforma per a la conquesta d’Al-Àndalus (Estat espanyol) i Europa”.\nMentre a Madrid les tintes de les impremtes feien la seva feina, a Sirte, el principal i –de fet– darrer bastió d’Estat Islàmic (EI) al nord d’Àfrica, s’hi lliurava un nou capítol de la batalla entre la coalició de forces del Govern d’Acord Nacional –amb suport de l’exèrcit dels Estats Units i del Regne Unit– i els gihadistes. Aquell dia, les forces islamistes, ja molt arraconades, van perdre un hospital, una escola, la gran mesquita de Sirte i diversos tallers on es fabricaven explosius. Pocs dies abans, un bon grapat de presoners havien estat alliberats, inclosos una parella de doctors nord-coreans segrestats durant setze mesos per les forces lleials a Abu Bakr al-Baghdadi.\nEs reprenia, així, l’ofensiva Al-Bunyan al-Marsous després de l’aturada per les festes de l’Eid –festa del sacrifici–, una acció que posava contra les cordes la presència d’Estat Islàmic (EI) a Líbia i que es donaria per culminada a principis de desembre. Així doncs, EI ja no és un problema a Líbia. Tanmateix, els conflictes sorgits durant la transició post Gaddafi, lluny de resoldre’s, semblen més vius que mai. El país continua dividit entre dues autoritats enfrontades, mentre un ventall de faccions armades s’estén pel territori. Malgrat l’evolució política dels diversos grups, Líbia segueix dividida entre una autoritat més militar que política a l’est i una altra més política que militar a l’oest.\nLes perspectives de restablir la pau i l’estabilitat semblen lluny encara. Per una banda, Fayez Serraj, des de Trípoli, intenta controlar el feble govern d’unitat promogut per l’anomenada comunitat internacional ara fa un any. De l’altra, a l’est del país, la figura del polèmic general Khalifa Haftar, que encapçala l’Exèrcit Nacional libi des de 2014 i per ara rebutja atorgar legitimitat a l’executiu de Trípoli, cada cop es troba més consolidada. La branca política del seu moviment està representada pel govern de Saleh Issa, amb seu a Tòbruk.\nA principis de 2017, estava prevista una trobada entre les dues parts a Alger per acostar posicions i intentar la formació d’un govern d’unitat. Però Haftar, que assegura controlar el 80% del territori, es nega a participar-hi al·legant que el país està en guerra i “no és el temps de la política” i assegura que les converses tindran lloc un cop hagin acabat amb els extremistes, “no abans”.\nGovern sense suports\nTot just fa un any, al Marroc, sota l’impuls de les Nacions Unides, s’anunciava la creació del govern d’unitat encapçalat per Serraj, que pretenia acabar amb la divisió del país. L’acord, apadrinat per l’anomenada comunitat internacional, sobretot pels Estats Units i el Regne Unit, va aixecar nombroses suspicàcies en descobrir-se que el seu principal valedor, l’espanyol Bernardino León, paral·lelament, havia estat negociant un suculent contracte de feina amb els Emirats Àrabs, socis d’una de les contraparts. La proposta no va seduir cap dels dos parlaments aleshores en funcionament, a Tòbruk i Trípoli, i el govern es va veure forçat a arribar per mar a la seva capital després que les milícies opositores a Trípoli bloquegessin l’espai aeri. El govern de Serraj va trigar quatre mesos a arribar a Líbia. L’oposició a la proposta internacional, sobretot per part de les milícies armades, ha dificultat les tasques d’aquest govern, que l’octubre passat va viure un intent de cop d’estat que exigia el retorn del govern de Tòbruk. Un dels objectius principals que perseguia la comunitat internacional amb la creació del govern d’unitat era frenar una possible expansió d’Estat Islàmic.\nFayez Serraj, des de Trípoli, intenta controlar el dèbil govern d’unitat promogut per l’anomenada comunitat internacional. Mentrestant, el general Haftar controla el territori est del país\nAmb aquesta finalitat i amb el suport de la marina i les forces aèries dels Estats Units i també de tropes de l’exèrcit britànic, va llançar l’operació Al-Bunyan al-Marsous, que ha reduït la presència de la insurgència islamista a Líbia. L’altra obsessió de les potències occidentals continua sent el control migratori. Més enllà de l’avenç militar sobre Sirte, el govern d’unitat ha estat incapaç d’aportar estabilitat política a un país fraccionat des de la caiguda de Gaddafi.\nEl 2017 va començar amb la dimissió de Moussa Koni, vicepresident del Consell de Presidència, i d’altres membres del govern. Koni demanava perdó per “haver fallat en aquesta missió” i per “tot el que havia succeït el darrer any”. Mentrestant, els sectors crítics amb el govern asseguren que Serraj és un hostatge de les milícies de Trípoli, que governa el país ocasionalment des d’una base naval a la capital i que prefereix fer les reunions a l’estranger. En definitiva, es tracta d’una nova mostra de la feblesa d’un govern que s’ha mostrat incapaç de controlar fins i tot la seva pròpia regió.\nEl general, fort\nÉs per això que el general Haftar se sent fort. Ell ha estat l’únic capaç de garantir el control dels ports petroliers de Ras Lanuf, Brega i Sidra, després de recuperar-los del control de les milícies afiliades a la xarxa d’Al-Qaida. Aquestes conquestes militars han permès que Líbia tornés a produir 600 mil barrils de cru diaris el mes de desembre i podrien comportar un augment del 50% de la producció en només tres mesos. Malgrat tot, els números encara són lluny dels 1,6 milions de barrils de 2011, previs al conflicte armat. A mitjan novembre, Haftar va anunciar el control sobre la segona ciutat del país, Bengasi.\nAquest militar veterà va ser membre del moviment que va portar Gaddafi al poder el 1969, però el 1987 va ser traït pel dictador libi durant la guerra del Txad i, posteriorment, va ser entrenat per la CIA als Estats Units. El 2014, va guanyar poder després de derrocar, en un segon intent, el parlament de majoria islamista sorgit de les urnes. També va dirigir el moviment Karama per acabar amb la presència de forces islamistes al país. Seguint clarament el camí del general Al-Sissi a Egipte, Haftar ha rebut el suport tant del dictador egipci com dels Emirats Àrabs Units.\nLes conquestes militars han permès que Líbia tornés a produir 600.000 barrils de cru diaris el mes de desembre i podrien comportar un augment del 50% en només tres mesos\nA finals de novembre, es va fer evident, també, el suport rus al militar, després que aquest visités el ministre d’Afers Exteriors, Sergei Lavrov, a Moscou. La trobada va fer palesa la voluntat russa de trencar el setge armamentístic imposat per la Unió Europea i les Nacions Unides al general per no haver reconegut el govern de Serraj. A més, malgrat l’embargament, l’estiu passat, una investigació periodística de Middle East Eye va posar en relleu la coordinació militar de les forces de Haftar amb membres de, com a mínim, les forces armades franceses. El juliol, les milícies islamistes van tombar un avió que presumptament era de les forces de Haftar, però que va resultar comptar amb tripulació dels serveis secrets francesos. Després de l’incident, París ha estat acusada de jugar un doble joc en el conflicte, donant suport polític a Serraj, però assistint militarment Haftar. Una posició fortament criticada en una Unió Europea partidària del bloqueig del cabdill militar.\nMalgrat haver derrotat Estat Islàmic, els líders Fayez Serraj i Khalifa Haftar es disputen la legitimitat del govern\nHaftar es nega a reconèixer la legitimitat del govern imposat per les Nacions Unides i exigeix posar fi a les milícies com a punt de partida per negociar. Afirma que Líbia no està preparada per a “democràcies i eleccions” i que el que cal primer és acabar amb els grups armats de caire islamista. L’autoritat del general se suposa exclusivament militar, però precisament la seva hipotètica inclusió com a ministre de defensa o, fins i tot, com a cap de govern ha estat un dels epicentres de l’irresolt conflicte de poder al país.\nEn aquest escenari, comencen a treure el cap els nostàlgics del gaddafisme. El desembre passat, un grup d’autoproclamats seguidors del cap d’Estat deposat van segrestar un avió amb armes falses i van obligar-lo a aterrar a Malta. Els segrestadors van sol·licitar asil polític al país i van anunciar la creació d’un partit polític gaddafista. A la regió meridional de Fezzan, el gaddafista Ali Kana va anunciar la creació d’un exèrcit no alineat amb Trípoli ni amb Tòbruk, mentre arreu del país i a l’estranger sembla que augmenta el nombre de partidaris del president deposat, que parlen de cop d’estat de l’OTAN contra la república líbia. Fins i tot, d’acord amb unes filtracions de correus electrònics de Wikileaks, en cercles diplomàtics britànics i estatunidencs, guanya pes la figura de Seif Al-Islam, fill de Gaddafi, com a figura moderada que podria ser clau per a la transició.\nLíbia, dividida i armada Flattr donate!


Càritas et convida a ser part del canvi | CatalunyaReligió.cat\nCàritas et convida a ser part del canvi\nPer Catalunya Religió. Dll, 03/12/2018\n(Càritas) Aquesta setmana, les deu Càritas diocesanes amb seu a Catalunya han iniciat la campanya de Nadal. Sota el lema “Sigues part de la solució contra la pobresa”, les Càritas ubicades en territori català han unit forces per fer arribar un missatge d’esperança, on es convida a tothom a ser part de la solució dels problemes que pateixen les persones més vulnerables de la nostra societat. Les deu Càritas diocesanes amb seu a Catalunya es coordinen doncs per segon any consecutiu per fer arribar un missatge d’esperança.\nUn Nadal que no exclogui a ningú\nAquests records, que ens semblen tan quotidians, no els han pogut gaudir mésd’un 30% de les famílies i persones soles que Càritas ha atès durant l’any 2017. Les persones que viuen aquesta situació no compten amb una llar adequada,assequible i segura. Malgrat aquestes dificultats, des de Càritas es treballa amb elconvenciment que tothom mereix una llar on construir els seus recordsvitals, on sentir-se protegit i on recuperar forces per començar un nou dia. Una llar on somiar el projecte vital.\n“Tenim un gran repte com a societat, però amb l’ajuda de la ciutadania serem capaços de retornar els records de Nadal a les persones que més ho necessiten. Perquè tothom mereix una llar” ha afirmat Francesc Roig, President de Càritas Catalunya.\nNadal, Barcelona, Girona, Lleida, Sant Feliu, Tarragona, Terrassa, Tortosa, Urgell, Vic, Tarraconense, Acció Social


AENA i el sindicat USCA, que representa al 97% dels gairebé 2.400 controladors que l'ens té en plantilla, recorreran finalment a l'arbitratge després de no aconseguir un acord abans que expirés el termini per a la negociació, que va finalitzar la mitjanit del dilluns.\nAra serà l'ex ministre de Treball amb el PP, Manuel Pimentel, el que haurà de decidir sobre el conveni en el termini d'un mes, i la seva resolució serà d'obligat compliment per a ambdues parts.\nDesprés de no aconseguir un acord dins del límit que s'havia fixat la taula de negociació del II conveni col·lectiu, AENA i els controladors han fixat una cita per a aquest dimarts amb l'ex ministre Pimentel perquè sigui aquest qui prengui les regnes de la negociació, en la que estarà assessorat per dos advocats que representen a les parts implicades.\nAmbdues parts es van reunir aquest dilluns en un últim intent per tancar els serrells de la negociació en una jornada maratoniana de reunió, encara que finalment la trobada va acabar sense acord. Fonts properes a la negociació van indicar que AENA i USCA haurien acordat prop del 70% del contingut del II conveni col·lectiu, de manera que el terç restant se sotmetrà al laude arbitral.\nEntre les qüestions pendents queden temes relacionats amb les condicions de treball del col·lectiu, tals com el nombre d'hores de treball, la distribució dels torns o la formació de nous controladors aeris.


L'Ajuntament de Quart de Poblet lliura els premis de la VII Lliga d'Improvisació de teatre | Valencia Extra\nL'Ajuntament de Quart de Poblet lliura els premis de la VII Lliga d'Improvisació de teatre\nLa regidora de Cultura Cristina Mora va agrair el treball del grup local Esglai Teatre pel seu esforç cada any en l’organització d’aquestes jornades d’improvisació\nL’Ajuntament de Quart de Poblet, a través de la regidoria de Cultura que dirigeix Cristina Mora, va lliurar els premis de la VII Lliga d’Improvisació celebrada en el teatre del Casino. El primer premi va ser per al grup d’Esquarta, el segon va ser per a “Onofrenéticos”, el tercer per a In situ i el quart per a Enrocats, mentre que l’artista local Carmen Golfe va ser triada pel públic com a millor actriu d’improvisacions de la lliga, premi que també li va lliurar Mora.\nCada grup d’actors i actrius s’ha enfrontat cada dissabte durant un mes i mig en obres improvisades de 2,5 minuts cadascun, amb diverses temàtiques i on el sentit de l’humor ha estat sempre present. El públic ha format part d’aquesta lliga una vegada més, ja que els assistents podien votar el seu grup favorit en cadascuna de les actuacions. D’aquesta manera, han estat partícips de ple en aquest certamen un any més.\nEls festivals d’improvisació han agafat molta força en el món del teatre i, en el cas de Quart de Poblet, el certamen s’ha consolidat de manera que les persones aficionades acudeixen cada dissabte a omplir les butaques del teatre del Casino. L’originalitat de les obres i la diversió són, sens dubte, els punts forts d’aquesta trobada.


Una de les peces de roba més utilitzada i aclamades és la roba interior. Aquestes peces de roba tenen la missió de proporcionar-nos confort i sentir-nos bé. A Badalona, al museu, s’hi celebra una exposició relacionada amb la història de la roba interior en el passat, concretament entre els segles XIX i XXI, on podrem veure l’evolució d’aquesta roba íntima amb el pas dels temps. Es tracta d’una exposició molt interessant, i des de ShBarcelona, us volem parlar sobre aquesta exposició, Intimitats, la roba interior del segle XIX al XXI.\nExposició Intimitats al museu de Badalona\nImatge de: Thad Zajdowicz via VisualHunt\nHarold Nathan Braunhut fou un geni del capitalisme. Va tenir dues patents que van esdevenir els majors hits de l’edat d’or de la venda per correu als EUA: els “Sea Monkeys” o artemia salina, i les ulleres de rajos X. La publicitat d’aquesta última estafa, potser inspirada en l’escena de la festa de “L’Home amb rajos X als ulls”, prometia visió a través de la pell i de la roba, buscant l’erotisme. Sota la pell, ossos. Sota la roba (de noies, per descomptat), roba interior. Tot un èxit, no en va s’anunciaven en còmics per a menors. Al Museu de Badalona, fins al 14 de juny ens presenten l’exposició “Intimitats. La roba interior del segle XIX al XXI”, en la qual ens parlen d’una evolució brutal de la mentalitat social respecte al cos i el paper de la dona, segons Núria Sadurní, responsable de la mostra. L’exposició està dividida en sis períodes. El primer d’ells va de 1800 a 1880. Les ulleres de Braunhut haurien permès veure enagos, mirinyacs, cotilles i una pròtesi anomenada en francès “faux cul”, l’efecte Kim Kardashian de l’època. L’objectiu final era obtenir una figura en forma de rellotge de sorra sobre la qual penjar robes espectaculars que expressessin la riquesa del marit. Clar que això era pel que fa a les quatre burgeses que hi havia, la resta de dones es conformaven amb peces que tapessin les seves vergonyes, alhora que abriguessin.\nQuan es va anar desenvolupant la societat de consum, la burgesia va començar a vendre-li a les treballadores aquest artefacte de tortura que provocava desmais, fissures de costelles i fins i tot lesions d’òrgans interns. Però la moda és la moda, i quan durant la primera guerra mundial EUA va fer una crida a les dones perquè lliuressin les seves cotilles per recuperar l’acer de les balenes i utilitzar-ho per a la construcció de bucs de guerra, en van recollir 28.000 tones! Podrem conèixer fites que van marcar història: en 1914 Mary Phelps Jacob crea el sostenidor. En 1940 la marca americana Du Pont llança les mitjanes de niló, i ven quatre milions de parells en quatre dies. Les “pin ups” posen de moda en la dècada dels 50 els atòmics “bullet bras”… Així anem recorrent aquesta història de la roba interior fins a arribar al període 1990 – 2015, titulada “la Intimitat exhibida”: noiets i noietes amb els pantalons per sota de les natges per a lluir la seva roba interior, tangues vermells per a la Nit de cap d’any. En els nostres temps aquelles ulleres tan originals ja no tindrien sentit.\n*Imatge destacada de: cabrera.photo via VisualHunt\nJa has visitat aquesta exposició? T’ha semblat interessant?


Les metadades de gestió de documents serveixen per a identificar, autenticar i contextualitzar documents. Mentre que un esquema de metadades defineix la incorporació i gestió de les metadades dels documents electrònics al llarg del seu cicle de vida. Aquesta secció ofereix recursos relatius a l'Esquema de Metadades per a la Gestió del Document Electrònic.\nLa definició genèrica de ‘metadada’, segons figura en l'Esquema Nacional d'Interoperabilitat, és “dada que defineix i descriu altres dades". Existeixen diferents tipus de metadades segons la seua aplicació.\nL'article article 42 del Reial decret 1671/2009 , de 6 de novembre, en desenvolupar les disposicions comunes sobre els documents electrònics, defineix ‘metadada’ com “qualsevol tipus d'informació en forma electrònica associada als documents electrònics, de caràcter instrumental i independent del seu contingut, destinada al coneixement immediat i automatizable d'alguna de les seues característiques, amb la finalitat de garantir la disponibilitat, l'accés, la conservació i la interoperabilitat del propi document”.\nEl Reial decret 4/2010 defineix també ‘metadada de gestió de documents’ com a “informació estructurada o semiestructurada que fa possible la creació, gestió i ús de documents al llarg del temps en el context de la seua creació. Les metadades de gestió de documents serveixen per a identificar, autenticar i contextualitzar documents, i de la mateixa manera a les persones, els processos i els sistemes que els creen, gestionen, mantenen i utilitzen”.\nAixí mateix, defineix ‘esquema de metadades’ com a “instrument que defineix la incorporació i gestió de les metadades de contingut, context i estructura dels documents electrònics al llarg del seu cicle de vida”.\nEl documente i l'expedient expedient electrònic porten metadades mínimes obligatòries i poden incorporar metadades complementàries. La Norma Tècnica d'Interoperabilitat de Política de gestió de documents electrònics tracta en el seu apartat VII l'assignació de metadades.\nL'Esquema Esquema de Metadades per a la Gestió del Document Electrònic (i-EMGDE) , esmentat per la norma tècnica d'interoperabilitat de Política de gestió de documents electrònics en el seu apartat VII.4, podrà ser usat com a referència i eina de suport per a l'adequació de cada organització als requisits d'interoperabilitat en matèria de gestió de documents.\nL'esquema i-EMGDE estableix:\nL'Exemple Exemple d'aplicació de l'Esquema de Metadades per a la Gestió del Document Electrònic (i-EMGDE) mostra un exemple de com s'aplicaria l'Esquema de Metadades per a la Gestió del Document Electrònic per a un document electrònic que serà intercanviat i que, per tant, haurà de contenir les metadades mínimes obligatòries des d'una perspectiva funcional.


L'stm-CN.MATARÓ, juga l'Eurolliga a Berlín, convençut de la seva força - CN MATARÓ : Junts Fem El Centre\nL'stm-CN.MATARÓ, juga l'Eurolliga a Berlín, convençut de la seva força\nDijous · 18 Novembre · 2021\nAvui i fins diumenge el nostre equip femení de waterpolo enceta la Fase de Classificació de l'Eurolliga a la ciutat de Berlín.\nSis equips busquen la classificació, només en passen tres. Les nostres hi tornen, subcampiones de la Copa LEN la temporada passada, aquest any venen reforçades i amb més gana si cal. Seran quatre dies intensos de waterpolo d'alt nivell. Preparem-nos a gaudir, i força stm-CN.MATARÓ.\nVatua quin partidàs de la ronda de classificació de l’Eurolliga ens van regalat l’stm-CNMATARÓ i PLEBISCITO PADOVA . El partit va ser digne de dos grans del waterpolo.\nVa ser una demostració de força dels dos equips. Com van arribar a nedar! se’n van fer un fart. Tant per a atacar com en la defensa. L’inici va ser trepidant, moltes ocasions però manca d’encert, i l’stm-CN.MATARÓ que s’avançava al 1r. quart (3-2).\nLa lluita va continuar al 2n. quart. Sense concessions, l’errada es pagava i calia filar prim. Transicions, circulacions, i amunt i avall, partit d’Eurolliga. Mig partit i les d’en Ballart encara per sobre (5-4).\nPerò al 3r. les italianes estripaven la igualtat i amb un parcial dur (1-4) no només giraven el marcador sinó que marxaven de dos. Tot per decidir al darrer quart (6-8).\nI quin darrer quart! Va ser la cirereta d’un partit que recordarem. L’Anni de penal ho deixava a la mínima (7-8) i vam patir, les nostres van tenir diverses bimbes per a l’empat, al darrera es treballava a preu fet. Fins al (7-9) que obria una diferència decisiva i sobretot dolorosa per com havia anat el matx.\nCliqueu aquí per llegir l'acta\nSPANDAU 04 - 6 - 20 stm-CN.MATARÓ\nPartit plàcid de l’stm-CN.MATARÓ contra l’equip local l’SPANDAU 04 BERLÍN, en la segona jornada de la Fase de Classificació de l’Eurolliga.\nLes d’en Ballart, sabien que havien de guanyar i començar a preparar la renda de gols per, si hi ha empat de punts, cal sumar-los.\nLes nostres una piconadora i ja al 1r, quart ho deixaven llest (1-6).\nEl treball defensiu i les contres han portat a l’stm-CN.MATARÓ a anar ampliant el resultat davant la impotència de les locals que no podien fer res davant l’allau de joc que els veia al damunt.\nLa Bella (6 gols) i la Simone (5 gols) s’han firat i han demostrat els seus recursos davant la porteria rival.\nLes nostres volen la classificació.


Proverbis i contes | Amu Daria\nFragment 63 del Daodejing (道德經) de Lao Zi (traducció de Seán Golden & Marisa Presas, UAB/Publicacions de l’Abadia de Montserrat, Barcelona, 2000).\n“Interveniu sense intervenir en el curs de les coses, dirigiu sense dirigir, tasteu allò que no es pot tastar.\nConsidereu el gran com a petit, el molt com a poc; responeu a les intrigues amb el de. Projecteu allò que és difícil a partir d’allò que és fàcil, feu allò que és gran a partir d’allò que és menut; els afers difícils del món s’han de resoldre mentre encara són fàcils, els afers grans del món s’han de dur a terme mentre encara són menuts.\nEl savi mai no fa coses grans, d’aquesta manera pot fer grans coses. El qui promet a la lleugera no mantindrà la seva paraula, el qui pensa que tot és fàcil trobarà moltes dificultats. El savi preveu les dificultats, d’aquesta manera acompleix la seva tasca sense dificultat.”\n“Si cantes la bellesa, encara que estiguis enmig del desert, sempre tindràs auditori”.\n“Quan hagis d’escollir entre diferents camins, tria sempre el camí del cor. Qui escull el camí del cor mai no s’equivoca”.\n“Qui fa riure els seus amics és digne del paradís”.\nEL DESERT DE TAKLAMAKAN\nSven Hedin (En el desert de Taklamakan a l’any 1895)\n“… Allà, en el límit de l’horitzó, on s’alçaven les formes nobles i arrodonides de les dunes de sorra que mai em cansava de mirar, més enllà, en un silenci sepulcral, s’estenia el desconegut…”\n“Un dia de fort vent, dos monjos discutien per un arbre. El primer deia: ‘Et dic que allò que es mou és l’arbre, no pas el vent’. El segon replicava: ‘I jo et dic que el que es mou és el vent, no pas l’arbre’. Un tercer monjo va passar per allà i els va dir: ‘No es mouen ni el vent ni l’arbre, sinó les vostres ments”.\n:“EL BÚFAL I EL IAC”. Conte Tibetà\nEl búfal i el iac van trobar la solució gràcies al bon consell del savi ermità. Han fixat el seu lloc de trobada i han descobert dues coses molt importants: el valor de l’amistat i la doctrina de l’equilibri”.\n“El món és una rosa. Respira-la i passa-la al teu amic”.\n“LA GRANOTA DEL FONS DEL POU”. Conte Xinès\n“Hi havia una vegada una granota que vivia en un pou. Un dia, mentre la granota jugava saltant al fons del pou, comparegué una tortuga que venia del mar. La granota mirà cap a la tortuga i li preguntà:\n– Oh! Allà fora hi ha un món tan gran com aquest!”.\nAdaptació en prosa de dues “Robaiyyat” d’Omar Jayyam (“Profetes, califes i princeses” de Gemma Artasu, ed. Proa 2004).\n“Seu i beu; gaudiràs d’una felicitat que no conegué Mahmud. Escolta les melodies dels amants; són els veritables salms de David. No t’enfonsis en el passat ni sotgis l’esdevenidor. Que el teu pensament no voli més enllà de l’hora present, heus aquí el secret de la veritable pau”.\n“Oblida que hauries d’haver esta recompensat ahir i no ho fores. Tant se val, sigues feliç ! No trobis a faltar cap cosa ni esperis res tampoc. El que ha de succeir, escrit està en el llibre que fulleja, a l’atzar, el vent de l’eternitat”.


El tinent coronel Vicente Luengo, nou cap de la Guàrdia Civil de Tarragona – Actualitat Penal\nEn els últims anys ha ocupat el càrrec de segon responsable de la Comandància de Lleida\nEl tinent coronel Vicente Luengo Beltrán, segon cap de la Comandància de Lleida, s’ha fet càrrec de la prefectura de la Guàrdia Civil de Tarragona, que fins ara ostentava interinament el comandant Francisco Martínez. Luengo fa més de 40 anys que pertany al cos i compta amb una llarga trajectòria professional a Catalunya.\nEl tinent coronel és llicenciat en dret i ha estat destinat entre altres unitats de la Guàrdia Civil, a Móra d’Ebre, a la Secció de la Duana de la Farga de Moles i a l’Oficina Perifèrica de Comunicació de la Comandància de Lleida. Ha estat condecorat en diferents ocasions, i entre altres reconeixements es troben la concessió de la Creu, Encomienda i Placa de la Reial i Militar Orden de San Hermenegildo, 3 Creus al Mèrit de la Guàrdia Civil, 3 Creus al Mèrit Militar i 1 Creu al Mèrit Policial. En la Comandància tarragonina dirigirà les unitats territorials i de les especialitats de: Policia Judicial, Servei Marítim, Informació, Seprona, Desactivació d’Explosius, Intervenció d’Armes i el resguard fiscal al Port de Tarragona, el de Sant Carles de la Ràpita i a l’Aeroport de Reus. Vicente Luengo es va presentar ahir al subdelegat del Govern de la província, Jordi Serra, moment que reflecteix la fotografia adjunta.


Trump fulmina la fiscal general dels EUA per oposar-se al veto als refugiats musulmans - Diari de Girona\nSally Yates va instar per carta els fiscals del Departament de Justícia a no defensar la polèmica mesura del president en considerar-la il·legal · El president del Consell Europeu qualifica l'Administració de Trump d'«amenaça per a la Unió Europea»\nefe / ddg 01.02.2017 | 08:12\nEl president dels Estats Units, Donald Trump, va fulminar la fins ara fiscal general en funcions, Sally Yates, per haver ordenat a tots els seus subordinats que no defensessin als tribunals el polèmic veto del magnat a refugiats i immigrants. Yates era una supervivent de l'era de l'expresident Barack Obama que seguia en el càrrec a l'espera que el Senat nord-americà confirmi el nominat de Trump per a la Fiscalia General, el controvertit senador republicà Jeff Sessions.\nTot va començar quan la fiscal general va enviar una carta a tots els fiscals del Departament de Justícia filtrada pels principals mitjans de comunicació del país en la qual deia no estar «convençuda» que l'ordre executiva signada per Trump per lluitar contra el terrorisme gihadista fos «legal».\n«Sóc responsable de vetllar perquè les posicions que prenem en els tribunals siguin consistents amb la solemne obligació d'aquesta institució de buscar la justícia i defensar el que és correcte», va afirmar en la missiva la fiscal general en funcions. «En aquest moment, no estic convençuda que la defensa de l'ordre executiva sigui conseqüent amb aquestes responsabilitats ni estic convençuda que l'ordre executiva sigui legal», va afegir.\nLa Casa Blanca va defensar la decisió de Trump d'acomiadar la fiscal general interina i va advertir contra futurs dissentiments dins del gabinet, la missió principal del qual ha de ser «complir» l'agenda del mandatari. Segons el portaveu, si Yates va arribar a la conclusió que no podia defensar l'ordre signada pel president divendres i que prohibeix temporalment l'entrada als Estats Units de tots els refugiats i de ciutadans de set països de majoria musulmana, hauria d'haver renunciat al càrrec.\nParal·lelament, el secretari de Seguretat Nacional dels Estats Units, John Kelly, va justificar el veto als refugiats i va defensar l'ordre, tot i reconèixer que més de mil viatgers amb documents en regla no van poder viatjar o van ser detinguts des que va entrar en vigor.\nKelly va assegurar que l'ordre executiva no és una «prohibició de viatge contra musulmans», sinó una «pausa» temporal per realitzar una revisió del programa de refugiats i visats «necessària des de fa temps». En aquest sentit, va explicar que l'expressió «escrutini extrem», utilitzada per Trump per justificar una revisió destinada a evitar que «terroristes islàmics radicals» entrin a país, podria incloure un exhaustiu control de les comunicacions, visites a internet i interaccions a xarxes socials dels peticionaris d'asil, fet que estan avaluant les autoritats.\nAquestes mesures, si s'aproven, s'aplicarien un cop finalitzi la determinació de 120 dies que ha portat a la suspensió de tot el programa d'acollida de refugiats de la primera potència mundial i a aturar durant 90 dies l'emissió de visats per a ciutadans de Líbia, Sudan, Somàlia, Síria, l'Iraq, l'Iran i Iemen.\nPer part seva, el secretari general de l'ONU, António Guterres, va afirmar que cap país pot gestionar les seves fronteres tenint en compte «qualsevol forma de discriminació per religió, ètnia o nacionalitat». Això «està en contra els principis fonamentals i els valors en què les societats estan basades», va afirmar Guterres, tot afegint que qualsevol discriminació en mesures migratòries pot «facilitar la propaganda de les organitzacions terroristes» que es volen combatre.\nParal·lelament, el president del Consell Europeu, Donald Tusk, va qualificar de «preocupants» les declaracions de la nova Administració nord-americana i va considerar que, sumades a altres factors, contribueixen a fer el futur «impredictible». En la carta d'invitació dirigida als líders dels 27 països de la Unió Europea er a la cimera informal del proper 3 de febrer a Malta, Tusk va advertir a més que el canvi a Washington «posa la UE en una situació difícil». La nova Administració, va afegir el president del Consell Europeu, «constitueix una amenaça per a la UE i posa en qüestió els últims setanta anys de la política d'Exteriors nord-americana».


Les receptes de casa: Massa de pizza\nIngredients: (per 10 masses de pizza)\n- 1 cub de llevat de forner (25g)\n- Aigua tèbia\n1.\tEs posa tota la farina en un bol gros i es fa un forat profund al mig (com un volcà).\n2.\tEn un bol es desfà l’aigua tèbia i el llevat, i s’afegeix una mica de sal i un raig d’oli.\n3.\tEs tirà aquesta barreja a dins del forat del volcà i es tapa el forat amb farina dels voltants.\n4.\tEs deixa reposar tapat amb un drap de cotó durant mitja hora.\n5.\tPassada aquesta estona es barreja la farina amb l’aigua dins del bol, si es necessari s’afegeix més aigua tèbia fins que quedi una massa que es pugui treballar amb les mans sobre el marbre.\n6.\tS’amassa fort durant 10min la massa, si es necessari es rectifica d’aigua o de farina fins que la massa no s’enganxi a les mans.\n7.\tEs prepara una safata amb farina, es posa la massa amb forma de pa i també posem una mica de farina a sobre. Es tapa amb un drap de cotó i es deixa reposar en un lloc a temperatura ambient sense corrents d’aire fins que dobli la seva mida (aprox. ¾ d’hora o una hora)\n8.\tUn cop passat aquest temps agafem trossos de massa i les extenem donant la forma que vulguem sobre el marbre amb una mica de farina.\n9.\tPrefornegem la massa posant paper de forn a sota perquè no s’enganxi. Si volem menjar-la al moment la farcim del que ens vingui de gust, però sempre posant primer salsa de tomàquet i mozzarela. Si no ens les volem menjar al moment, un cop prefornejades podem congelar-les.\n10.\tUn cop farcides les acabem de coure al forn.\n- Pizza de ceba\t- Pizza d’escalivada\n- Pizza 4 formatges\t- Pizza margarita\nPublicat per Les receptes de casa a 12:47


La retirada de la mascareta a primària serà progressiva per territoris i començaria a Terres de l'Ebre\nActualitzada 18/09/2020 a les 11:33\nEls cribratges massius a les escoles començaran la setmana vinent a l'Hospitalet de Llobregat i Barcelona\n© Escola Pompeu Fabra de Mollerussa / Joan Gómez\nLa retirada de la mascareta obligatòria per als alumnes de primària es farà de manera progressiva segons la situació epidemiològica de cada territori. Aquesta retirada podria començar per les Terres de l'Ebre si manté l'actual situació, segons ha explicat a TV3 el secretari de Salut Pública, Josep Maria Argimon. "Si ara miréssim el mapa, el primer lloc que pensaríem són les Terres de l'Ebre", ha afirmat, tot i alertar que la situació pot canviar en pocs dies. Ha afegit que la decisió la prendran conjuntament els departaments d'Educació i de Salut.\nL'ús de la mascareta es va establir obligatori durant els primers 15 dies a primària a partir dels 6 anys i es va anunciar que passat aquest termini s'estudiaria la seva retirada. Argimon ha explicat aquest divendres que aquesta retirada no serà homogènia ja que la situació epidemiològica territorial tampoc ho és.\nSobre els cribratges massius als centres, no ha especificat quins seran aquests centres perquè s'estan acabant de lligar tots els serrells. La previsió és fer 500.000 proves a alumnes, professors i personal auxiliar en els propers dos mesos. Les zones on s'aniran fent les decidiran també conjuntament Salut i Educació.\nFonts d'Educació han concretat després a l'ACN que els cribratges es començaran a preparar i organitzar la propera setmana però que la recollida de mostres potser no s'inicia fins la següent, tenint en compte que la propera setmana és festa en alguns territoris i només hi haurà tres dies lectius.\nD'altra banda, el secretari de Salut Pública ha assegurat que ara per ara hi ha professionals suficients per garantir que les unitats mòbils es desplacin als centres on es van detectant positius, per tal de fer a la mateixa escola les proves PCR als contactes estrets dels grups estables. Argimon ha concretat que s'han contractat gairebé 400 persones per fer de gestors covid a les escoles i unes 110 entre infermers i auxiliars d'infermeria, així com 42 persones d'administració i els conductors. "Mentre puguem ho seguirem fent a les escoles", ha dit, tot i que ha afirmat que si en algun moment no es pot, es recorrerà a l'atenció primària.\nSobre els tests ràpids, ha afegit que els centres escolars són un dels contextos on el seu ús pot ser recomanable i ha previst que la seva implantació en línies generals sigui "molt aviat". Actualment a les escoles s'està fent servir el frotis nasal, menys invasiu que el nasofaringe.\nArgimón s'ha mostrat també partidari d'iniciar les lligues esportives escolars, tot i que no podran ser com fins ara. "La lliga no serà normal, com no ho serà l'escola però ha de començar", ha manifestat. En ser preguntat sobre el fet que això trenca els grups bombolla de les escoles, el secretari de Salut Pública ha dit que aquest grup és la base "però no pot ser només" i ha reconegut que també es trencarà el cap de setmana. "Això ens passarà, ho hem de mantenir al màxim però ens passarà", ha reconegut.\nD'altra banda, ha reconegut que s'estan trobant algun cas en que progenitors demanen la baixa al centre sanitari perquè la necessiten per poder cuidar dels seus fills en quarantena. "En algun moment sí", ha respost Argimon al ser preguntat sobre si això estava passant. El secretari ha considerat que el govern espanyol no ha actuat "de manera molt intel·ligent" perquè ha recordat que "aconseguir fer bé les quarantenes és cabdal".\nSobre la reducció de 14 a 10 dies d'aquesta quarantena, ha reconegut que els experts li han traslladat "diferents opinions" i ha apuntat que "el més segur" són els 14 dies. Ha afegit però que s'ha de tenir en compte que el 50% dels contactes estrets d'un positiu reconeixen no fer aquesta quarantena i per això, la reducció a 10 dies pot incrementar aquest seguiment. Argimon veu "assumible" el risc que hi hagi entre un 3 i un 5% dels contactes que acaben sent positiu entre el dia 10 i el 14 si la contrapartida són millors quarantenes de la majoria.\nObrir més la cultura i plantejar-se l'obertura de l'oci nocturn\nEl secretari ha afirmat també que la previsió és que els positius pugin en els propers 15 dies però ha confiat en poder estabilitzar la situació, i que també es mantingui a nivell assistencial, perquè que no siguin necessàries majors restriccions. "No hem de pensar en el confinament, hem de pensar en com no confinar-nos i què podem fer", ha manifestat.\nEn aquest sentit, ha apostat per continuar treballant per obrir "molt més" la cultura i també l'oci nocturn ja que "hi ha d'haver un cert oci regulat". Argimon ha reconegut que sense aquest oci regulat n'hi haurà sense regular. "Si no es regula, la gent jove que s'incorpora a l'oci, s'incorporarà un oci no regulat", ha plantejat.\nPer últim, ha assegurat no estar preocupat per la situació política i la no convocatòria d'eleccions imminent ja que ha assegurat que el que cal és el "compromís de tothom" i avançar en la tasca organitzativa, que ha afirmat que no depèn de tenir més pressupost.


Dispositiu per al Cònsol de Senegal.\nUna concentració de manters i una altra de veïns, ambdues comunicades i autoritzades per la Delegació del Govern a Madrid, convergiran a les 18 hores en dues places del madrileny barri de Lavapiés després de la mort d'un manter d'un infart al carrer de l'Ós i els posteriors disturbis.\nUna d'elles ha estat convocada pel Sindicat d'Manteros i Llauners de Madrid a la plaça Nelson Mandela, que ha fet una crida per protestar junts per la mort de Mbaye. Aquesta mobilització està recolzada per altres col·lectius com SOS Racisme.\nL'altra, que se celebrarà a la mateixa hora a la plaça de Lavapiés, ha estat convocada per la plataforma de veïns del barri.\nL'objectiu de la protesta és "defensar-se de les agressions sofertes ahir pels antisistemes, posant en perill la integritat física dels veïns del barri, que no facin de Lavapies seu camp de batalla".\nS'AVANCEN EL TANCAMENT\nDiversos comerços ubicats al barri de Lavapiés han avançat el tancament per por a possibles aldarulls amb les manifestacions que hi ha convocades per a aquesta tarda a la zona després de la mort del ciutadà senegalès Mami Mbaye per un infart.\nSobre les 16 hores, establiments ubicats, sobretot, al carrer Ambaixadors, i al voltant de Cabestreros, han optat per tancar davant la por que es repeteixin els incidents d'ahir a la tarda, quan es van cremar contenidors, van arrencar llambordes i van trencar aparadors i caixers.\nEn algun establiment, cap a les 13 hores, es comunicava als clients que s'anava a procedir al tancament i recomanaven a persones que no fossin del barri que evitessin els carrers adjacents a la plaça de Nelson Mandela.\nPer a això, al·ludien als aldarulls que es van viure ahir a la nit que també van motivar que molts d'ells optessin per tancar amb clau les portes i tancar. Altres locals també han optat per baixar les persianes per evitar el trencament dels vidres.\nQUATRE TRUCADES PER MBAYE\nEl servei d'Emergències Comunitat de Madrid 112 va rebre ahir un total de quatre trucades alertant del que estaven passant amb el ciutadà senegalès Mami Mbaye al carrer de l'Ós, a Lavapiés, i van entrar com un avís d'un home que estava "convulsionant" en la via pública.\nUn portaveu d'Emergències 112 Comunitat de Madrid ha explicat que al voltant de l'esdevingut amb Mbaye, els serveis d'emergències van rebre quatre trucades, la primera d'ella a les 16.52 hores. Segons el mateix portaveu, un minut més tard, a les 16.53 hores, l'avís "ja estava despatxat a Samur".\nSegons les explicacions que ha donat aquest divendres i l Ajuntament de Madrid, Mmame Mbage estava a la Puerta del Sol amb altres persones, punt on s'havia produït una intervenció policial per venda ambulant.\nMbage va decidir marxar i es va dirigir a la Plaça Major, on es va trobar amb diversos amics, ha relatat el regidor de Seguretat, Javier Barber.\nCÀRREGUES POLICIALS DESPRÉS DE L'ARRIBADA DE L'CÒNSOL\nL'arribada del cònsol del Senegal, Mouctar Belal BA, i altres representants de la delegació d'aquest país a Madrid a la plaça Nelson Mandela, en Lavapiés, ha provocat una sèrie d'altercats entre compatriotes que han recriminat als diplomàtics que no sortissin ahir a seva defensa malgrat haver-li-sol·licitat després de la mort d'un manter d'un infart.\nPassades les 12.30 hores, el cònsol ha arribat a la plaça per interessar-se sobre la situació d'aquests ciutadans, veïns de la zona, que portaven concentrats des de les 9 hores a la zona en protesta per la mort d'aquest ciutadà senegalès les circumstàncies del qual s'estan investigant .\nLa presència de la delegació diplomàtica no ha estat ben rebuda pels seus compatriotes, que han censurat la tardança a presentar-se al barri, primer amb crits i retrets i posteriorment, amb empentes violents, el que han provocat escenes de tensió, que han arribat a punt que el cònsol ha hagut de refugiar-se en un establiment proper davant el risc de agredit.\nLa tensió entre veïns arran de les diferents versions sobre la mort del ciutadà senegalès han derivat a les en una agressió a un càmera de televisió que estava fent una cobertura informativa sobre els incidents.\nL'incident ha començat quan s'estava entrevistat a dues persones grans, que afirmaven ser veïns de la zona, i que estaven relatant que el manter va ser atès per un policia municipal que va intentar reanimar-quan va entrar en parada.\nMentre realitzaven aquest testimoni, altres persones han entrat en escena enlletgint que aquest no era el relat i donant per bona la versió que el que ha passat va ser a causa d'una persecució policial, com ahir assenyalaven els companys del mort i que contradiu les explicacions que han donat des de l'Ajuntament de Madrid.\nONGs DEMANEN PRUDÈNCIA I INVESTIGAR\nDiverses organitzacions han demanat responsabilitats per la mort de Mame Mbaye Ndiaye, dedicat a la venda ambulant, que va morir per un infart per causes que s'estan intentant aclarir.\nDes de l'Ajuntament de Madrid, han negat que s'estigués produint una persecució policial al moment en què el ciutadà Mmame Mbage va patir l'infart.\n"Exigim que es dugui a terme una investigació ràpida, oportuna i independent, d'acord amb els estàndards internacionals, per aclarir les circumstàncies de la mort i dilucidar si hi ha una possible mala praxi per part de la policia", ha declarat Cristina de la Serna , advocada de Rights International Spain.\nDes de l'organització, també han reclamat que s'investigui la posada dels agents en els disturbis per aclarir si van fer "un ús excessiu de la força".\nAixí mateix, De la Serna ha posat èmfasi en la necessitat de posar sobre la taula la situació de "conflicte" que existeix entre la Policia i determinats col·lectius així com estudiar si "les actuacions de repressió contra els manters" són o no eficaços.\nEn aquesta mateixa línia, s'ha pronunciat el president de Moviment contra la Intolerància, Esteban Ibarra, que sosté que és important "donar temps" al jutjat perquè investigui els fets i veure si realment hi ha hagut responsabilitat policial pel fet que hi ha "versions contradictòries "sobre els fets.


Almassora amplia els caps de setmana l'horari de visites del Museu del Torrelló - Diari La Veu\nEscriba el número 158360\nAlmassora amplia els caps de setmana l'horari de visites del Museu del Torrelló\nEl Museu del Torrelló d'Almassora (la Plana Alta), el qual alberga les restes del poblat íbèric descobert en el municipi, ha ampliat l'horari d'obertura al públic durant els caps de setmana amb l'objectiu d'acollir més visitants que vulguen passar el seu temps d'oci en el municipi. Aquesta mesura forma part del Pla Estratègic de Turisme, elaborat pel consistori amb la col·laboració de tots els agents locals i que marca les actuacions a realitzar en els pròxims anys. La iniciativa suposarà 100 hores mensuals de disponibilitat per a les visites, enfront de les 62 hores que s'oferien fins ara.\nCal recordar que l’assentament del Torrelló es troba en la part oest del terme municipal, al costat del riu Millars i limitant amb el terme municipal d'Onda (la Plana Baixa), on s'han documentat, mitjançant excavacions arqueològiques, restes d'un poblat de l'època del Bronze, datades cap a l'any 1000 aC. S'hi superposen diverses estructures urbanes, que donen motiu a diferents moments de l'ocupació, potser els més visibles són els del carrer ibèric amb els seus habitatges adossats, datada al voltant del 160-140 aC. Altres estructures importants són les diferents muralles, amb un total de més de 70 metres longitudinals, que protegien el llogaret de les constants invasions.\n"Pràcticament es duplica el nombre d'hores en les quals el museu romandrà obert", ha assegurat la regidora de Turisme, Amaya Gómez. "Si es vol estimular l'arribada de visitants, és inconcebible que una instal·lació com aquesta romanga tancada en cap de setmana", ha destacat la regidora, que també ha avançat que la voluntat de l'equip de govern és "crear una ruta que integre el museu parroquial, el del joguet i l'arqueològic" a fi de "presentar un producte cultural atractiu per a diferents perfils de públic".\nAixí doncs, el nou horari de visites de la instal·lació serà els divendres i dissabtes de 9 del matí a 13 hores i de 16 a 19 hores. A més, el museu obrirà un diumenge al mes i també els dimecres i dijous al matí en horari de 9 a 14 hores. L'entrada a la instal·lació és gratuïta i, en cas de voler visitar-la amb grups de més de 10 persones, s'haurà de concertar cita.\nAmaya Gómez, regidora de Cultura: "Si es vol estimular l'arribada de visitants, és inconcebible que una instal·lació com aquesta romanga tancada en cap de setmana"\nEn breu, l'exposició d'arqueologia podrà complementar-se amb la de joguets antics. De fet, la Regidoria de Cultura ja treballa en l'adequació d'una sala en l'Espai Mercat per al trasllat de la col·lecció de la família Arenós-Agut que serà la ubicació permanent de la mostra.\nPer altra banda, el Departament de Turisme ha convocat per al pròxim mes de setembre una trobada amb empresaris locals a fi de començar a treballar en la creació d'una associació d'agents turístics i exposar-los exemples pràctics i casos d'èxit de poblacions properes. Tant els hostalers i comerciants com les associacions i clubs locals seran convocats abans de finals d'octubre per a marcar les línies a seguir durant l'any 2018, unes actuacions que establiran el pressupost que l'equip de govern dedica a potenciar el turisme a la localitat.\nEscriba el número 429270


Provisió de llocs de treball docent a proposta de la direcció dels centres (entrevista prèvia): publicades les places\n4759 05/06/2018, 13:57 #Decret de plantilles, #Adjudicacions d'estiu,\nEsteu opinant sobre: Provisió de llocs de treball docent a proposta de la direcció dels centres (entrevista prèvia): publicades les places\nmaria jose-201 diu...\nHola molt bones, us escric perquè he arribat tard a la presentació de la sol.licitud. Si no he entès malamente el període va acabar el 7 de juny de2018. La qüestió de la meva errada és que al pdf on es publiquen les vacants diu \_"6 al 20 de juny 2017\_". No havia reparat en el 2017 només en el \_"del 6 al 20 de juny\_". Voldria també informar-vos que en un altre llistat apareix una vacant a l\_'Institut Jaume I de Salou amb una plaça de 508 DIV que no apareix en ... Llegir més\nHola molt bones, us escric perquè he arribat tard a la presentació de la sol.licitud. Si no he entès malamente el període va acabar el 7 de juny de2018.\nLa qüestió de la meva errada és que al pdf on es publiquen les vacants diu \_"6 al 20 de juny 2017\_". No havia reparat en el 2017 només en el \_"del 6 al 20 de juny\_".\nVoldria també informar-vos que en un altre llistat apareix una vacant a l\_'Institut Jaume I de Salou amb una plaça de 508 DIV que no apareix en els vostres llistats.\nNo entenc massa bé perquè ha passat això i a hores d\_'ara m\_'agradaria (tot i què estigui fora de plaç) saber quins són realment les vacants disponibles.\n16 juny 2018 14.08


mobilitat europea pràctiques a l'estranger tallers estranger Voluntariat a l'estranger estiu ofertes de treball a l'estranger Badalona estudiants lloguer cultura voluntariat emprenedoria cooperació pràctiques solidaritat educació universitat art Treballar a l'estranger premis recerca feina habitatge Estudiar a l'estranger beques ofertes de treball europa treball cursos concurs ocupació formació Santa Coloma de Gramenet ajuts formació ocupacional casal L'Hospitalet de Llobregat Idiomes participar\nTemàtica activitat del calendari: Art, carrer, mostra, performance\nTags: art, mostra\nDissabte 2 de juny de 2018, de 19:00 a 21:30 hores\nPerpetracions és una mostra d’art d’acció i performance a l’espai públic al barri de Sant Martí de Provençals organitzada pel Centre Cívic Sant Martí.\nAquesta convocatòria està dirigida a artistes i col·lectius que treballin l’art d’acció i la performance a l’espai públic.\nLes propostes escollides es comunicaran a principis del mes d’abril.\nLa comissió de selecció estarà formada per dues persones expertes en l’art d’acció o performance i l’equip de programació del Centre Cívic Sant Martí.\nDotació econòmica: 200 €\nAMBIENTACIÓ DE L’ESPAI:\nDirigida a propostes d’ambientació i decoració de l’espai públic, tant en el disseny, com en el muntatge.\nDotació econòmica: 300 € (Les despeses i materials de les accions aniran a càrrec dels participants).\nPer a la modalitat d’intervencions artístiques, els criteris de selecció són la relació entre creació artística i vida social, el foment de la participació creativa i la innovació de les propostes.\nPer a la modalitat d’ambientació, els criteris de selecció són la creativitat, l’ús del reciclatge, la sostenibilitat dels materials i la viabilitat de la proposta.\nFormulari d’inscripció omplert (perpetracions.com o sol·licitant per correu electrònic).\nImatge en horitzontal de la proposta (300 DPI).\nOrganitza Centre Cívic Sant Martí:


Hidden Paradise Resort Negril Jamaica - Ofertes d'hotels amb els MILLORS DESCOMPTES EN LÍNIA\nPobox 9 , Mount Sterling (KY), Negril, Jamaica - Veure al mapa\nIdeal tant per a la diversió com per al relax, Hidden Paradise Resort es troba a la zona de Mount Sterling (KY) de la ciutat de Negril. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Aquest modern hotel està situat a prop de atraccions populars de la ciutat com ara Centre mèdic Negril Beach, Casa Whitehall, Esports d'aigua Aqua-Nova.\nLes instal.lacions i els serveis que proveeix Hidden Paradise Resort asseguren una estada plaentera als seus clients. Per a la comoditat i comfort dels seus clients, l'hotel ofereix Wi-Fi gratuït en totes les habitacions, transport hotel/aeroport, habitació familiar, restaurant, bar.\nGaudiu de les comoditats d'alta gama com ara aire condicionat, ventilador, aparell de televisió, TV satèl•lit/cable, nevera per tal de relaxar-vos després d'un cansat dia. L'hotel ofereix moltes oportunitats d'oci úniques, com piscina exterior, jardí. Sigui quina sigui la seva raó per visitar Negril, el Hidden Paradise Resort és el lloc perfecte per una estimulant i emocionant escapada.\nTots els tipus de viatgers (29) Parelles (12) Viatgers en solitari (4) Famílies amb infants petits (2) Famílies amb infants grans (2) Grups (9)


El Barça comença la marató d'abril contra un Granada que necessita els punts per sobreviure - Esport3 - TV3 i Catalunya Ràdio\nEl Barça comença la marató d'abril contra un Granada que necessita els punts per sobreviure\nEls blaugranes hi arriben sense Messi ni Piqué, i hi podria haver rotacions amb els internacionals més cansats, mentre que Lucas Alcaraz no pensa reservar res\n02/04/2017 - 13.31\nSuárez, que va fer un hat-trick en l'última visita a Granada, i Neymar lideraran l'atac sense Messi (Reuters)\nEl FC Barcelona es desplaça aquest diumenge al Nuevo los Cármenes per enfrontar-se al Granada CF (20.45) en un xoc transcendental per a tots dos, ja que els andalusos necessiten punts que els permetin mantenir opcions de permanència i els blaugranes, un triomf per seguir en la lluita pel títol.\nAquest partit obre l'exigent calendari d'abril per al Barça, un mes en què segurament es decidirà la Lliga i en què l'equip blaugrana torna a la Champions. En total, jugarà nou partits, set dels quals seran de Lliga.\nA l'absència esperada de Leo Messi, que està sancionat per acumulació de targetes, s'hi ha afegit la no convocatòria de Gerard Piqué, que descansa per molèsties i cansament després de l'aturada de seleccions. Caldrà veure si Luis Enrique fa rotacions deixant a la banqueta d'inici altres jugadors internacionals.\nContra el Granada, l'entrenador podria mantenir el dibuix 3-4-3 que tan bon resultat li ha donat en els últims partits. La principal qüestió serà resoldre quin jugador actuarà de mitjapunta en el lloc de l'estrella argentina, però també si es reserva Iniesta per al partit de dimecres davant del Sevilla.\nTot apunta que Mascherano i Umtiti seran els centrals. Sergi Roberto i Jordi Alba jugarien com a carrilers en el cas de 4-3-3, i si el dibuix és 3-4-3, un podria jugar de mig en atac i l'altre tancant la defensa.\nAl centre del camp, Busquets i Rakitic semblen apostes segures, mentre que Denis Suárez o André Gomes són opcions que cal contemplar. Al davant, Luis Enrique confiarà en la inspiració de Luis Suárez (va fer un hat-trick en l'última visita a Granada) i especialment de Neymar, que està en un gran moment i si marca aconseguiria al seu gol número cent amb la samarreta del Barça. Rafinha completaria la tripleta atacant.\nPel que fa al Granada, inicia davant del Barça una seqüència de tres partits en vuit dies, ja que dimecres visita el Deportivo de la Corunya i el diumenge següent rep el València, partits que determinaran si l'equip manté opcions reals de permanència o queda despenjat en la baralla per la salvació.\nEls comptes en la formació que dirigeix Lucas Alcaraz, que actualment es troba a set punts d'una permanència que marca el Leganés, passen per guanyar sis partits dels deu que queden perquè el campionat s'acabi, per la qual cosa l'únic objectiu que es marca contra els blaugranes és el triomf tot i la dificultat del repte.\nEls roig-i-blancs acumulen tres derrotes seguides, contra el Leganés (1-0), l'Atlètic de Madrid (0-1) i l'Sporting de Gijón (3-1). Abans de rebre els matalassers, però, havien guanyat tres partits seguits a casa, on ofereixen la seva millor versió en aquesta segona volta.\nEl tècnic recupera per a aquest xoc el lateral Héctor Hernández, el davanter Adrián Ramos i el mig Wakaso Mubarak. L'únic descartat és l'extrem Mehdi Carcela-González, que va arribar lesionat de l'estada amb la selecció marroquina.\nTot i la immediatesa del compromís a la Corunya, decisiu en tractar-se d'un rival directe, tot fa pensar que Alcaraz no reservarà cap titular, excepte Adrián Ramos, que encara no està al 100% després d'una lesió.\nHéctor i Wakaso tornaran a un onze inicial, amb Artem Kravets en el lloc de Ramos i amb el dubte del substitut de Carcela-González: Isaac Cuenca o Jéeremie Boga.\nLuis Enrique: "Millor que no em pronunciï sobre els valors del Madrid"\nPiqué, fora de la convocatòria contra el Granada